Source: https://www.kriptoworld.hu/kina-a-bitcoin-a-torveny-szerint-tulajdonkent-kezelendo/
Timestamp: 2019-10-15 00:04:13
Document Index: 17320343

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Kína: A Bitcoin, a törvény szerint tulajdonként kezelendő – Kriptoworld.hu
Kína: A Bitcoin, a törvény szerint tulajdonként kezelendő
Egy kínai választottbírósági testület határozata alapján az olyan kriptovaluták, mint a Bitcoin (BTC), a törvény szerint tulajdonként kezelendők, ebből kifolyólag védettek – tette csütörtökön közé WeChat-fiókján keresztül a döntőbíró.
Olvastad már? Nem megerősített: November elején elfogadásra kerülhetnek a Bakkt BTC határidős szerződései
A Shenzeni Nemzetközi Választottbíróság a meg nem nevezett felperes mellett állt ki egy tőkeátruházási ügyben, amelyben az alperes többféle kriptovalutával (Bitcoin, Bitcoin Cash, Bitcoin Diamond) is adós maradt a felperes felé. A bíróság szerint a kérdés ugyanúgy kezelendő, mint egy szerződéses megállapodás.
Az ügy leírása szerint a szerződés felhatalmazta az alperest a felperes 20,13 BTC, 50 BCH és 12,66 BCD portfóliójával történő kereskedésre, és a kriptovaluták kezelésére egy meghatározott időre. Mikor a vádlott nem a megállapodás szerint járt el, és nem fizette vissza a kölcsönkapott összeget, az érintett az ügyet bíróság elé vitte, ahol hivatalos úton követelte értékeinek visszaszolgáltatását..
A védelem azzal próbált érvelni, hogy a szerződéses tőkeátruházási megállapodás érvénytelen, jelezve, hogy a kriptovaluták nem számítanak törvényes fizetőeszköznek Kínában, és hogy alkalmazásukra az országban szigorú korlátozások vonatkoznak.
Az alperes a jegybank a 2017 szeptemberében kiadott ICO-kból származó pénzügyi kockázatok megelőzéséről szóló közleményére hivatkozott, amely szerint az ICO-k, melyek ugyanúgy “virtuális pénznemeknek” nevezhetőek mint a BTC, vagy az ETH szabályozatlan mivoltukból kifolyólag jogtalan, ellenőrizhetetlen pénzforgalom lebonyolítására alkalmasak, ami illegális
A központi bank is azt nyilatkozta, hogy a kriptovalutáknak „nem szabad fizetőeszközként forgalomba kerülniük, és nem is alkalmazhatóak úgy, mint egy hagyományos valuta”.
Az alperes állítása szerint az átruházási megállapodásuk lényegében ellentétes a kínai jog rendelkezéseivel, amely megtiltja kriptovaluták értékesítését és pénzforgalmi alkalmazását, valamint az olyan kereskedési platformokat is, mint amilyenen esetükben az összegek kifizetésre kerültek.
A választott bíró azonban megállapította, hogy a vitatott megállapodás nem tartozik a 2017. szeptemberében bejelentett tilalom hatáskörébe, azaz:
“Nincs olyan törvény vagy szabályozás, amely kifejezetten megtiltja a felek számára, hogy bitcoinnal üzleteljenek, csupán figyelmeztetések vannak a nyilvánosság felé ennek veszélyeiről. A szerződés jelen esetben előírja a bitcoin két természetes személy közötti visszatérítésének kötelezettségét, és nem tartozik a 2017 szeptemberi tilalom hatálya alá.”
A bíró így arra a következtetésre jutott, hogy a szerződés teljesen szabályosan kötelezi az alperest a fizetés teljesítésére, illetve hozzátette:
„A bitcoin természetét tekintve olyan ingatlan vagyon, amelyet a felek birtokolhatnak, kezelhetnek és átruházhatnak, így képes gazdasági értékeket képviselni, és előnyöket biztosítani. ”
A bíró azt is megcáfolta, hogy a kriptotőzsdék korlátozása akadályt jelenthetne, ugyanis amennyiben mindkét fél rendelkezik saját tárcacímmel, a privát kriptovaluta-átutalások nem okozhatnak technikai nehézséget.
Az ítélet elrendelte az alperes számára a szerződésben foglalt kötelezettségeinek betartását, azaz a megfelelő összeg kamatokkal együtt történő visszafizetését (ez a bírói számítások szerint 493.153,4 dollár), illetve további 100.000 jüan bírságot (14.400 dollár) is kiszabott rá.
Júniusban a sanghaji bíróság egy ICO-üzemeltető pártján döntött egy polgári peres eljárásban. Az ügyet hasonlóan a 2017 szeptemberi tilalom hatáskörén kívül esőnek ítélték, a bíróság szerint a kérdéses mennyiségű ETH a kínai tulajdonjogi szabályozások alá tartozik mindaddig, amíg a felperes tulajdonjogát digitális lánc segítségével igazolni képes.
Szeptemberben a kínai legfelsőbb bíróság úgy döntött, hogy az ilyen jogi vitákban blokklánc-technológia segítségével hitelesített bizonyítékok bemutatása kötelező, illetve perdöntő jelentőséggel bír.
One Comment on “Kína: A Bitcoin, a törvény szerint tulajdonként kezelendő”
Visszajelzés: Megnyitotta kapuit a House of Nakamoto Amszterdamban – Kriptoworld.hu